# **SAVIVALDYBIŲ VISUOMENĖS SVEIKATOS BIURŲ ASOCIACIJOS 2019 METŲ ATASKAITA**

Ši ataskaita yra asociacijos pirmininko ir tarybos narių veiklos ataskaita už kalendorinius 2019 metus.

**Ataskaitą parengė:** Neringa Tarvydienė, pirmininkė pagal asociacijos narių ir tarybos narių pateiktą informaciją.

**Ataskaitinis laikotarpis:** 2019-01-01 – 2019-12-31.

Savivaldybių visuomenės sveikatos biurų asociacija (toliau – Asociacija)

**Kodas** 302444448.

**Teisinė forma** – Asociacija.

**Pagrindinės veiklos rūšis pagal** EVRK 841200.

Asociacija **įregistruota** juridinių asmenų registre 2009 m. spalio 7 d.

**Veiklos teritorija** – Lietuvos respublika.

**Asociacijos narių skaičius** 2019 m. gruodžio 31 d. – 47 savivaldybių visuomenės sveikatos biurai.

**Asociacijos valdymo organai:** susirinkimas, pirmininkas, taryba, revizijos komisija.

**Asociacija veikloje vadovaujasi** Lietuvos Respublikos Konstitucija, Lietuvos Respublikos Civiliniu kodeksu, Lietuvos Respublikos Asociacijų įstatymu, Vyriausybės nutarimais bei kitais norminiais aktais, asociacijos įstatais

**Asociacijos finansiniai metai** - kalendoriniai metai.

**Asociacijai paramos gavėjo statusas** suteiktas nuo 2011-05-17.

**Asociacijos registracija ir buveinė** – Klaipėdos g. 11, Gargždai, Lietuva.

Asociacijos veikla vykdoma iš vienkartinio naujai į Asociaciją stojančiojo įnašo ir kasmet mokamo nario mokesčio, kurio dydis nustatomas visuotinio narių susirinkimo sprendimu.

Asociacija neturi padalinio (skyriaus, filialo, atstovybės), neturi nuolatinių įdarbintų asmenų 2019 m. buvo sudarytos dvi terminuotos darbo sutartys. Asociacijos veikla vykdoma įstatuose nurodyta forma.

Asociacijos taryba išrinkta 2019-03-28, įregistruota LR juridinių asmenų registre 2019-05-30

|  |  |  |
| --- | --- | --- |
| Vardas, pavardė | Pareigos | Institucija |
| Neringa Tarvydienė | Pirmininkas | Klaipėdos rajono savivaldybės visuomenės sveikatos biuras |
| Vidita Jonaitė  | Iždininkas | Kaišiadorių rajono savivaldybės visuomenės sveikatos biuras |
| Gerda Kuzmarskienė | Narys | Kauno miesto savivaldybės visuomenės sveikatos biuras |
| Guoda Ropaitė-Beigė | Narys | Vilniaus miesto savivaldybės visuomenės sveikatos biuras |
| Danguolė Avižiuvienė | Narys | Kėdainių rajono savivaldybės visuomenės sveikatos biuras |
| Lina Laukaitienė | Narys | Marijampolės savivaldybės visuomenės sveikatos biuras |
| Jūratė Grubliauskienė | Narys | Klaipėdos miesto savivaldybės visuomenės sveikatos biuras |

Asociacijos finansinę veiklą vertina Asociacijos įstatuose nurodyta revizijos komisija, kuri turi pateikti Asociacijos finansinės veiklos įvertinimo ataskaitą.

Asociacijos revizijos komisija nuo 2019-03-28

|  |  |  |
| --- | --- | --- |
| Vardas, pavardė | Pareigos | Institucija |
| Andrius Busila | Pirmininkas | Panevėžio rajono savivaldybės visuomenės sveikatos biuras |
| Justina Kasakauskienė | Narys | Biržų rajono savivaldybės visuomenės sveikatos biuras |
| Ramutė Kunigiškienė | Narys | Lazdijų rajono savivaldybės visuomenės sveikatos biuras |

*Asociacijos veiklos tikslai (veiklos sritys)*

1. Stiprinti visuomenės sveikatos priežiūrą savivaldybėse ir skatinti kokybiškų visuomenės sveikatos priežiūros paslaugų teikimą savivaldybių gyventojams.
2. Palaikyti ryšius su visuomenės sveikatos srityje dalyvaujančiomis ir dirbančiomis organizacijomis bei mokslo institucijomis Lietuvoje, kitose valstybėse, taip pat tarptautinėmis organizacijomis.
3. Skatinti savivaldybių gyventojus aktyviai rūpintis savo sveikata.
4. Siekti visuomenės sveikatos specialistų, bendruomenės ir kitų socialinių grupių tarpusavio supratimo ir tolerancijos.
5. Bendradarbiauti su kitais sektoriais siekiant efektyvių duomenų mainų stebinti ir analizuojant savivaldybių gyventojų sveikatą.
6. Aktyviai dalyvauti saugant teisėtus Asociacijos narių interesus.

*Asociacijos veiklos uždaviniai (veiklos rūšys):*

1. Asociacijos narių kontaktinių duomenų bazės sukūrimas ir palaikymas;
2. Visuomenės sveikatos biurų bendruomenei bei atskirų jos grupių aktualių naujienų kaupimas ir sklaida;
3. Asociacijos susitikimų ir kitų sveikatinimo renginių inicijavimas, organizavimas bei koordinavimas;
4. Visuomenės sveikatos specialistų diskusijų ir bendravimo forumų kūrimas bei jų palaikymas;
5. Asociacijos narių profesinis švietimas, tęstinis mokymas, publikacijų ir informacijos sklaida;
6. Intelektinė pagalba ir renginiai studentams;
7. Informacijos apie laisvas darbo vietas savivaldybių visuomenės sveikatos biuruose rinkimas ir sklaida;
8. Pasiūlymų teikimas valstybės, savivaldybės institucijoms pirminės visuomenės sveikatos priežiūros veiklos kokybės ir teisės aktų tobulinimo srityje;
9. Bendradarbiavimas su Lietuvos ir užsienio įmonėmis, įstaigomis, organizacijomis (visuomenės sveikatos srityje);
10. Sveikatinimo projektų ir programų iniciavimas, rengimas ir įgyvendinimas;
11. Gyventojų sveikatos mokymo organizavimas, žinių apie sveiką gyvenseną, informacijos apie sveikatinimo priemones ir renginius skleidimas;
12. Konferencijų, seminarų, paskaitų, mokymų visuomenės sveikatos temomis organizavimas;
13. Leidybinė veikla, visuomenės sveikatos informavimo priemonių kūrimas;
14. Sveikatos mokymų programų gyventojams, savivaldybių valstybės tarnautojams iniciavimas, rengimas ir vykdymas;
15. Kita teisės aktais neuždrausta veikla siekiant aukščiau nurodytų Asociacijos veiklos tikslų.

**VEIKLA 2019 M.**

Organizacinė veikla: parengta ir išsiųsta raštų, informacijų – 79 vnt., gauta raštų, informacijų – 79 vnt. VMI pateikta metinė ataskaita, deklaracijos.

1.Asociacijos narių kontaktinių duomenų bazės sukūrimas ir palaikymas.Asociacijos narių kontaktai skelbiami internetinėje svetainėje [www.svsba.lt](http://www.svsba.lt)

2. Visuomenės sveikatos biurų bendruomenei bei atskirų jos grupių aktualių naujienų kaupimas ir sklaida. Asociacijos narių profesinis švietimas, tęstinis mokymas, publikacijų ir informacijos sklaida. Gauta informacija iš institucijų perduodama nariams.

3. Asociacijos susitikimų ir kitų sveikatinimo renginių inicijavimas, organizavimas bei koordinavimas. Visuomenės sveikatos specialistų diskusijų ir bendravimo forumų kūrimas bei jų palaikymas.

Asociacija įsigijo Go to Meeting programą. Organizuoti 2019 metais 2 nuotoliniai pasitarimai su nariais ir Klaipėdos universitetu, nariais ir Higienos institutu. Asociacijos tarybos narių 7 posėdžiai.

4. Intelektinė pagalba ir renginiai studentams. Asociacija praktikai studentų nepriėmė, atskira pagalba ir renginiai nebuvo organizuoti.

5. Informacijos apie laisvas darbo vietas savivaldybių visuomenės sveikatos biuruose rinkimas ir sklaida. Asociacijos nariams sudarytos galimybės skelbti savo darbo skelbimus.

6. Pasiūlymų teikimas valstybės, savivaldybės institucijoms pirminės visuomenės sveikatos priežiūros veiklos kokybės ir teisės aktų tobulinimo srityje.

Dalyvavimas darbo grupėse, posėdžiuose, komisijose:

* 2019-01-17 Danguolė Avižiuvienė deleguota į ŽIV/AIDS ir lytiškai plintančių infekcijų profilaktikos ir kontrolės 2018-2020 m. veiksmų plano koordinavimo tarybą“.
* 2019-01-07 Lina Kleinauskienė deleguota atstovauti Lietuvos fizinio aktyvumo ir sveikatos asociacijos veikloje.
* 2019 m. vasario 5 d. dalyvauta LR SAM pasitarime „Dėl priklausomybių konsultantų veiklų organizavimo“.
* 2019 m. kovo 18 d. nariai dalyvavo susitikime su PSO ekspertu LR Švietimo, mokslo ir mokslo ministerijoje.
* 2019-04-11 Neringa Tarvydienė deleguota į Valstybinių (valstybės perduotų) visuomenės sveikatos priežiūros funkcijų vykdymo priežiūros komisiją“. Gruodžio mėnesio posėdyje atstovavo ir tarybos nariai. IKI šios datos atstovavo Danguolė Avižiuvienė.
* 2019-04 nariai dalyvavo Seimo Sveikatos komisijos pasėdyje dėl „Mokinių, besimokančių pagal pradinio, pagrindinio ir vidurinio ugdymo programas, fizinio pajėgumo nustatymo tvarkos aprašo“ projekto
* 2019-06-27 Tautvydas Lukavičius deleguotas į Nacionalinio sveikatą stiprinančių mokyklų tinklo ir aktyvių mokyklų veiklos koordinavimo komisiją“,
* 2019-08-05 deleguota Jūratė Grubliauskienė į Studijų kokybės vertinimo centro darbo grupę dėl visuomenės sveikatos studijų krypties aprašo pakeitimo.
* 2019-08-05 Guoda Ropaitė-Beigė deleguota į darbo grupę „Transportas, sveikata ir aplinka“. Vyko du posėdžiai. Iki 2019-08-05 deleguota buvo Neringa Tarvydienė.
* 2019-09-19 Vidita Jonaitė, Gerda Kuzmarskienė deleguotos į darbo grupę unifikuotai VBD ataskaitos formai rengti.
* 2019-11-13 tarybos narės Guoda Ropaitė Beigė ir Vidita Jonaitė dalyvavo Priklausomybių ligų prevencijos komisijos posėdyje dėl veiklos „Saugi erdvė“.
* 2019-11-13 Vidita Jonaitė deleguota į LR Seimo Sveikatos reikalų komiteto posėdį „Dėl Nacionalinės sveikatos tarybos 2019 m. rugsėjo 25 d. nutarimo Nr. N-2 „Dėl savivaldybių bendruomenių sveikatos tarybų vaidmens stiprinimo formuojant sveikatos stiprinimo regionus“.
* 2019 m. į konkurso „Švarių rankų šokis“ (ULAC) deleguoti 5 nariai (Švenčionių raj, Palangos m., Kėdainių raj., Klaipėdos m., Telšių raj.).

Teikti pasiūlymai dėl 10 teisės aktų projektų: „Dėl sveikatą stiprinančio fizinio aktyvumo veiklos vykdymo savivaldybėse tvarkos aprašo“ (nepriimtas). „Dėl Sveikatos priežiūros mokykloje tvarkos aprašo patvirtinimo pakeitimo“ (dalyvauta darbo grupėje), „Dėl Mokyklų pripažinimo sveikatą stiprinančiomis mokyklomis ir aktyviomis mokyklomis tvarkos aprašo“, „Psichikos sveikatos kompetencijų didinimo įmonių darbuotojams tvarkos aprašo“, „Dėl Mokyklų bendruomenių gebėjimų visuomenės psichikos sveikatos srityje stiprinimo tvarkos aprašo patvirtinimo“, „Dėl ankstyvosios intervencijos programos vykdymo tvarkos aprašo patvirtinimo“, „Dėl mokinių, besimokančių pagal pradinio, pagrindinio ir vidurinio ugdymo programas, fizinio pajėgumo nustatymo tvarkos aprašo“, „Dėl širdies ir kraujagyslių ligų ir cukrinio diabeto rizikos grupių asmenų sveikatos stiprinimo tvarkos aprašo“. Teiktos rekomendacijos „Dėl švediško stalo principo diegimo ir maisto švaistymo mažinimo priemonių įgyvendinimo rekomendacijų“, vykdomų funkcijų vertinimo kriterijų formuluočių ir vertinimo anketų turinio 2019 m. ir 2020 m., finansavimo tvarkos aprašo papildymo 30 1 punktu. 2019m. birželio mėnesį teikta recenzija „Sveikatos stiprinimo veikla ir jos vertinimo planavimas atvirąjį darbą su jaunimu vykdančiose įstaigose. Sveikatos mokymo ir ligų prevencijos centrui teikti poreikiai dėl kvalifikacijos kėlimo. Kreiptasi į šią organizaciją dėl faktinio mitybos tyrimo organizavimo ypatumų. Gautas ministerijos išaiškinimas dėl mokymosi išlaidų, asociacijos nariams teikti atsakymai dėl darbuotojų atostogų ir darbo trukmės. Teiktas kreipimasis ministerijai „Dėl 2019 metų valstybės biudžeto specialiosios tikslinės dotacijos grąžintinų lėšų perskirstymo“ (2019-11-12, AS-74), dėl papildomo išaiškinimo šių teisės aktų „Psichikos sveikatos kompetencijų didinimo įmonių darbuotojams tvarkos aprašo“, „Dėl Mokyklų bendruomenių gebėjimų visuomenės psichikos sveikatos srityje stiprinimo tvarkos aprašo patvirtinimo“. Higienos institutui teiktos pastabos dėl VSSIS sistemos tobulinimo, recenzuoti metodiniai leidiniai.

7. Bendradarbiavimas su Lietuvos ir užsienio įmonėmis, įstaigomis, organizacijomis (visuomenės sveikatos srityje). Organizacijos su kuriomis bendradarbiauta: Pacientų sergančių onkologinėmis ligomis asociacija, Lietuvos fizinio aktyvumo ir sveikatos asociacija (Asociacija yra narys), Užkrečiamųjų ligų ir AIDS centru. Dėl bendradarbiavimo pradėta diskutuoti su Cukrinio diabeto asociacija, Lietuvos kardiologų draugija, Lietuvos Alkoholio ir tabako koalicija.

8. Sveikatinimo projektų ir programų iniciavimas, rengimas ir įgyvendinimas.

Kartu su Pacientų sergančių onkologinėmis ligomis asociacija (POLA) ir Klaipėdos miesto savivaldybės visuomenės sveikatos biuru parengta paraiška (Asociacija pareiškėjas) į Visuomenės sveikatos stiprinimo fondą „Rizikos veiksniai sergant onkologinėmis ligomis – ką būtina žinoti onkologiniams pacientams ir jų artimiesiems?“, gautas ir panaudotas finansavimas 95000 eurų. Projekto vykdymo laikotarpis 2018-10-25 iki 2019-10-25. Projekto ilgalaikis tikslas – stiprinti onkologinių pacientų sveikatą, formuojant jų sveiką gyvenseną ir įgyjant žinių apie antrinę onkologinių ligų prevenciją bei suteikti praktinę informaciją pacientų artimiesiems, kurie daro reikšmingą įtaką onkologinių pacientų gyvensenai. Trumpalaikiai tikslai: 1) Kelti onkologinių pacientų ir jų artimųjų kompetenciją antrinės prevencijos klausimais. 2) Kelti sveikatos priežiūros specialistų kompetenciją antrinės prevencijos klausimais. Uždaviniai. 1. Edukuoti onkologinius pacientus apie antrinę onkologinių ligų prevenciją. 2. Suteikti informaciją sveikatos priežiūros specialistams apie rizikos veiksnius, sergant onkologinėmis ligomis. Įvykdytos veiklos**:** 1) organizuoti mokymai onkologiniams pacientams ir jų artimiesiems savivaldybėse, skirtų didinti kompetencijas antrinės onkologinių ligų prevencijos klausimais. Iš viso surengta 15-oje savivaldybių kompleksinių vienos dienos mokymų (8 val. trukmės), kuriuose iš viso dalyvavo 518 dalyvių (15 proc. daugiau nei planuota). 81 procentų dalyvių buvo asmenys, kuriems buvo diagnozuota ar yra diagnozuota onkologinė liga. 11,6 procentai – artimieji. 2) Atlikta kiekybinė ir kokybinė mokymuose dalyvavusių pacientų ir jų artimųjų apklausa. Didžioji dalis pacientų nurodė, kad pagrindiniai rizikos veiksniai jų nuomone yra stresas (90 proc.), neteisinga mityba (71,7 proc.) ir rūkymas (66,7 proc.). Tik pusė dalyvavusių manė, kad nepakankamas fizinis aktyvumas, ultravioletinė spinduliuotė, nutukimas, pasyvus rūkymas, alkoholio vartojimas yra rizikos veiksniai. Tik mažiau nei pusė dalyvių manė, kad jų sveikatai poveikį darė nepakankamas fizinis aktyvumas, netinkama mityba ar alkoholio vartojimas. Atlikus pakartotiną dalyvių apklausą praėjus mokymams ne mažiau kaip 1 mėnesiui dalyviai nurodė, kad po mokymų (84,8 proc. dalyvių) pakeitė savo gyvenimo būdą ir pritaikė žinias, pradėjo tinkamiau maitintis kas antras, kas trečias atsisakė arba sumažino cukraus vartojimą, 30 proc. padidino fizinio aktyvumo lygį. 3) Išversti, parengti ir išplatinti 5 leidiniai po 5000 vnt. šiomis temomis: „Kas sukelia vėžį mitai ir faktai”, „Rūkymo poveikis“, „Sveikesnė mityba“, „Fizinis aktyvumas“, „Saule mėgaukimės saikingai“. Leidiniai pasiekiami ir elektronine versija <https://pola.lt/apie-vezi/#svieciamieji-leidiniai-apie-rizikos-veiksnius>. 4.) Organizuoti mokymai šeimos gydytojams, slaugytojoms ir kitiems sveikatos priežiūros specialistams savivaldybėse, skirtų didinti kompetencijas rizikos veiksnių, sergant onkologinėmis ligomis, klausimais. Iš viso surengti 5 kompleksiniai vienos dienos mokymai, kuriuose iš viso apmokyti 278 sveikatos priežiūros specialistai (planas 150), planas viršytas 1,8 karto. Šie mokymai Asociacijos suderinti su LR sveikatos apsaugos ministerija per METAS sistemą. Prie projekto įgyvendinimo prisidėjo šie visuomenės sveikatos biurai: Kauno, Klaipėdos, Marijampolės, Šiaulių, Alytaus, Panevėžio miestų, Kėdainių rajono, Klaipėdos rajono, Tauragės rajono, Šilutės rajono, Mažeikių rajono, Plungės rajono, Rokiškio rajono savivaldybės visuomenės sveikatos biurai. Prisidėjimas prie projekto kartu su partneriais sudarė 8574 tūkst. eurų, iš jų Asociacija – 1541,27 eurai. Viešinimas: 55 viešinimo žinutės spaudoje, internetinėje erdvėje, trys naujienos vietinėje televizijoje, viena laida.

9. Gyventojų sveikatos mokymo organizavimas, žinių apie sveiką gyvenseną, informacijos apie sveikatinimo priemones ir renginius skleidimas. Žiūrėti dalį Nr. 8.

10. Konferencijų, seminarų, paskaitų, mokymų visuomenės sveikatos temomis organizavimas. Žiūrėti dalį Nr. 8. 2019-03-28 organizuotas Asociacijos narių visuotinis susirinkimas. 2019 m. vasario 20 d. Vilniuje Lina Balčiūnienė pristatė pranešimą „Kelmės rajono savivaldybės savižudybių prevencija: nuveikti darbai ir perspektyvos“ savižudybių prevencijai skirtas renginys. Renginio organizatoriai: LR SAM, Valstybinio psichikos sveikatos centro Savižudybių prevencijos biuras. Dalyvavo apie 70-80 dalyvių. Rugpjūčio 27 dieną, Kelmėje, įvyko savivaldybių visuomenės sveikatos specialistų, koordinuojančių vaikų ir jaunimo sveikatos priežiūrą, seminaras-diskusija „Vaikų ir jaunimo sveikatos priežiūros įgyvendinimo mokyklose aktualijos“. Seminaro metu  apžvelgtos vaikų sveikatos stiprinimo aktualijos, išryškinti veiklos prioritetai 2020 metams, pristatyta mokinių sveikatos priežiūra Kelmės rajono savivaldybėje *(pranešimas „Kelmės rajono savivaldybės visuomenės sveikatos biuro veikla gerinat vaikų ir mokinių sveikatą“). Dalyvavo 65 dalyviai.* Pranešimus pristatė  dr. Rita Sketerskienė, Sveikatos apsaugos ministerijos Visuomenės sveikatos departamento Sveikatos saugos skyriaus vedėja, Nijolė Paulauskienė, Sveikatos mokymo ir ligų prevencijos centro Vaikų sveikatos skyriaus visuomenės sveikatos specialistė, Diana Aleksejevaitė, Sveikatos mokymo ir ligų prevencijos centro Vaikų sveikatos skyriaus vedėjos pavaduotoja, Lina Balčiūnienė, Kelmės rajono savivaldybės visuomenės sveikatos biuro direktorė, Irmina Stonkienė, visuomenės sveikatos specialistė, vykdanti sveikatos priežiūrą mokykloje. Dalyvių. Spalio 29 d. - Pasaulinė insulto diena. Šiauliuose konferencijoje „Auksinės minutės – laikas veikti“ pristatytas pranešimas „Užgesinus gaisrus, pradėkime investuoti į žmogaus sveikatą ir gerovę" (L. Balčiūnienė, Kelmės r. sav. VSB). Konferencijoje pasirašytas memorandumas, skatinantis veikti insulto srityje, įsteigtas Šiaulių regiono insulto komitetas Lygiavertį vaidmenį rūpintis žmonių sveikata užima ir Visuomenės sveikatos biurai. Dalyvių apie 100. Lapkričio 7 d. Kelmėje konferencijoje „SMURTUI SAKOME – NE“ skaitytas pranešimas „Visuomenės sveikatos biuro veikla, vykdant priklausomybių ligų prevenciją“ (L. Balčiūnienė, Kelmės r. sav. VSB). Konferenciją organizavo Tauragės moters užimtumo ir informacijos centras/Specializuotos pagalbos centras ir Kelmės rajono savivaldybė. Dalyvavo 118 dalyvių. Gruodžio 10 d. Kelmės kultūros centre įvyko tradicinė, 20-oji, mokslinė-praktinė sveikatos konferencija „Dvidešimties metų patirtis – investicija į žmogaus sveikatą ir gerovę“. Konferencijoje pristatytas pranešimas „Dvidešimties metų patirtis investuojant į žmogaus sveikatą ir gerovę“ (L. Balčiūnienė, Kelmės r. sav. VSB). Konferenciją organizavo Pasaulio sveikatos organizacijos (PSO) atstovybė Lietuvoje Vilniaus universiteto Medicinos fakultetas bei Kelmės rajono visuomenės sveikatos biuras. Dalyvavo 365 dalyviai.

11. Leidybinė veikla, visuomenės sveikatos informavimo priemonių kūrimas. Žiūrėti dalį Nr. 8.

12. Sveikatos mokymų programų gyventojams, savivaldybių valstybės tarnautojams iniciavimas, rengimas ir vykdymas. Žiūrėti dalį Nr. 8. Asociacija vykdytus mokymus specialistams registravo METAS sistemoje ir gavo pritarimą jų vykdymui.

Pirmininkė, Neringa Tarvydienė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_